**Тақырыбы: « Дәрумендер »**

**Мақсаты:** Балалардың қимыл-қозғалыстарын жетілдіру, достыққа, ұйымшылдыққа, шапшаңдылыққа баулу,спортқа деген қызығушылығын қалыптастыру, жанашырлық сезімін ояту.

**Керекті құралдар:** Кедергілер, гимнастикалық орындар,құрсау, доғалар, қуыршақ театрының кейіпкерлері-әтеш,қоян,кірпі.

**Тәрбиеші:**Қане балалар, орнымыздан тұрайық,шаттық шеңберін құрайық.

Шаттық шеңбері:

Біз топта ұл-қыздар,

Тату-тәтті ойнаймыз.

Ортамызға қоршаған,

Тек мейірім сыйлаймыз!

Бір дыбыс естіледі. -Балалар, тыңдаңдаршы, бұл не шу?

Көмекке шақырған дыбыс сияқты. Кенеттен есік ашылып, әтеш жылап кіреді.

-Балалар, бұл әтеш қой! Неге жылайсын? Не болып қалды?

**Әтеш:** Менің тамағым қатты ауырады. Енді ешқашан ән айта алмаймын.

Сендерді кім оятады?

-Әтеш қиналма. Мүмкін біз саған көмек бере аламыз. Не қалайсың?

**Әтеш:** Маған сиқырлы дәрумен ғана көмектеседі, сол дәруменді тапсаңдар жазыламын.

-Балалар, әтешке көмектесеміз бе? Ол дәруменді қайдан табамыз?

**Әтеш:** Ол дәрумен тек қана тоты құста бар.Тоты құсқа жету үшін көптеген кедергілерден өтулерің керек.

-Балалар! Біз кедергілерден қорықпаймыз ғой! Ал балалар,сапарға шығу алдында күш жинап алайық.

Жаттығу жасау:

Бір-екі-үш,

Жинаймыз күш!

Иілеміз оңға,

Иілеміз солға.

Бір отырып,бір тұрып

Жинаймыз біз күш!

Тәрбиеші балалармен бірге сапарға аттанады. Алдынан көпір кездеседі.

-Балалар алдымызда көпір тұр, сол көпірден өтейік.(балалар гимнастикалық орындықтың үстімен өтеді)

-Енді қайда барамыз! Алдарынан қоян шығады.

**Қоян:**

Сәлеметсіңдерме балалар.Сендер кімсіңдер? Қайда бара жатырсыңдар?

-Біз балабақшадан келе жатырмыз. Тоты құсты іздеп жүрміз.

**Қоян:** Сендерге тоты құс не үшін керек? Біздің әтешіміз ауырып қалды,тоты құстан сиқырлы дәрумен сұрайық деп едік.

**Қоян:**  Маған сәбізді жинауға көмектессеңдер,жолды көрсетемін.

Ойын- эстафета «Кім жылдам»

Ойын шарты: балалар екі топқа бөлініп сәбіздерді тасу арқылы жарысады.

**Қоян**: Рахмет балалар,алдарына үңгір шығады, сол үңгірден сүрінбей өтулерің керек.(балалар үңгірден өтеді)

Сапар ары қарай жалғасады. Алдынан үлкен үйме көрінеді. Балалар жақындағанда үймеден кірпі шығады.

**Кірпі:** Кім мені оятты?

-Кешірініз біз тоты құсты іздеп жүрміз,жолын көрсетесіз бе?

**Кірпі:** Жарайды маған алма жинап берсеңдер, жолды көрсетемін.

Ойын «Секіріп жет»

Ойын шарты: Балалар қос аяқпен ағаш макетіне ілінген алмаларды жұлып алуы керек.(балалар алманы жинап кірпіге береді).

**Кірпі:** Рахмет балалар, Тоты құс анау бақтың ішінде тұрады, бірақ абайлаңдар. Ол жарқанат бақылайды, оны оятып алмаңдар.

**-**Кірпі саған көп рахмет. Балалар сапқа тұрып мына жолмен жүрейік. Жарқанат түнде ұшады, күндіз ұйықтайды. Сондықтан біз түнде демалып, күндіз жол жүруіміз керек.

**-**Балалар,жарқанаттан құтылып,баққа да жеттік. Міне алдарыңда тоты құс! Сәлеметсіңбе, балалардың саған өтініші бар.

**Балалар:** Тоты құс біздің әтешіміз ауырып,дауысы шықпай қалды. Сізден сиқырлы дәрумен сұрауға келдік.

**Тоты құс:** Жарайсыңдар,балалар!Сендер достықтың, ұйымшылдықтың, шапшаңдықтың арқасында көптеген кедергілерден сүрінбей өтіп, маған жеттіңдер. Дәруменді алып, тезірек Әтеш достарыңа жетіңдер. Үнемі көмек беруге дайын болыңдар.

**-** Сиқырлы дәрумен енді бізде тездетіп балабақшаға барайық.

**-** Әтеш,міне біз келдік. Балалар саған сиқырлы дәрумен алып келді(Әтеш дәруменді жеп, ауруынан жазылады.)

**Әтеш:** Рахмет, балалар! Енді мен...

Бұрап қойған сағаттай,

Айқайлаймын таң атпай

КУ - КА - РЕ –КУ!

КУ – КА - РЕ – КУ!

Мен енді ешқашан ауырмаймын. Сендер де ауырмаңдар.- Азаматсыңдар, балалар! Бүгін сендер Әтешке көмек көрсеттіңдер. Әрдайым мейірімді болып,қиын сәттерде бір-біріңе жәрдем бере біліңдер.